CELEX: C2007/042/43
Language: et
Date: 2007-02-24 00:00:00
Title: Kohtuasi T-371/06: 4. detsembril 2006 esitatud hagi — Saksamaa versus komisjon

24.2.2007   
            
            
               ET
            
            
               Euroopa Liidu Teataja
            
            
               C 42/24
            
         4. detsembril 2006 esitatud hagi — Saksamaa versus komisjon
   (Kohtuasi T-371/06)
   (2007/C 42/43)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma, C. Schulze-Bahr, advokaat C. von Donat)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 25. septembri 2006. aasta otsus K(2006) 4193 (lõplik) komisjoni 7. mai 1997. aasta otsusega K(97) 1120 antud ERF-i Nordrhein-Westfalen programmi (ERF nr 97.02.13.005) 2. eesmärgi saavutamiseks antud toetuse vähendamise kohta;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Vaidlustatud otsusega vähendas komisjon Euroopa Regionaalarengu Fondi (ERF) poolt Nordhein Westfaleni programmi (ERF nr 97.02.13.005) 2. eesmärgi saavutamiseks antud toetust.
   Oma hagi põhjenduseks toob hageja esile määruse nr 4253/88 (1) artikli 24 lõike 2 rikkumise, kuna vähendamise eeldused ei ole täidetud. Samuti väidab ta selles osas, et eelkõige ei saa pidada programmi oluliseks muutmiseks kõrvalekaldumisi näitlikust rahastuskavast.
   Hageja on seisukohal, et isegi kui tegemist oleks programmi olulise muutmisega, siis selleks on komisjon andnud eelneva nõusoleku võttes vastu “Suunised 1994–1999 aasta operatiivmeetmete struktuurfondidest rahastamise otsuste tegemiseks” (SEK(1999) 1316).
   Juhul kui vähendamise eeldused on täidetud, leiab hageja, et kostja ei ole kasutanud talle asjaomase projektiga seoses kuuluvat kaalutlusõigust. Hageja arvates oleks vähendamine ainult siis kaalutlusõiguse seisukohast õige, kui see oleks õigustatav programmi elluviimise ja eesmärkide seisukohast. Kuna kostja ei ole kasutanud talle kuuluvat kaalutlusõigust, siis on hageja seisukohal, et otsus on põhjendamata.
   Lõpuks märgib hageja, et vaidlustatud otsus rikub hea halduse põhimõtet, kuna hageja peab selle tõttu esitama hagi esitamise tähtajaks uuesti juba kohtus menetletava otsuse peale hagi.
   
      (1)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse (EMÜ) nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, 31.12.1988, lk 1).